עדו בן פורת

עדו בן פורת (נולד ב-10 בינואר 1990) הוא עיתונאי ופובליציסט ישראלי, רכז כתבים ומנהל פרוייקטים בישראל היום. בעבר היה משנה לעורך הראשי באתר ערוץ 7.

ביוגרפיה
נולד בקריית שמואל בחיפה, ולמד בישיבת בני עקיבא פרחי אהרון. התגייס לצה"ל במסגרת ישיבת ההסדר שעלבים, שירת ברבנות הצבאית ושימש כראש לשכת החזן הצבאי הראשי. כיהן כדובר תנועת הנוער עזרא. למד לתואר ראשון במדעי החברה באוניברסיטה פתוחה אך לא סיים את לימודיו.

את תחילת דרכו בתקשורת החל בשנת 2008, בפרסום טורי דעה בעיתונות הכתובה ובאתרי האינטרנט. בשנת 2011 החל לשמש ככתב באתר ערוץ 7. בהמשך מונה לעורך חדשות ומשנה למנכ"ל ולעורך הראשי. בשנת 2013 תיעד מטיילים חרדים מתרחצים באנדרטת אסון המסוקים, פרסום שגרר סערה רבתי ומחאה מול ביתו.

בשנת 2023 עבר לישראל היום והוא משמש רכז כתבים ומנהל פרוייקטים בעיתון.

בן פורת נשוי לשירה, אב לשלושה ילדים ומתגורר בירושלים.

קישורים חיצוניים 

 עדו בן פורת, באתר ערוץ 7

הערות שוליים

עיתונאים ישראלים
פרשנים פוליטיים ישראלים
פובליציסטים ישראלים
סגל ערוץ 7
סגל ישראל היום
קרני שומרון: אישים
בוגרי ישיבת פרחי אהרון
ישראלים שנולדו ב-1990